SKRIFTLIG FORESPOERGSEL P-3126/98

af John Cushnahan (PPE) til Kommissionen

(8. oktober 1998)

Om: Elektronisk handel

Har Kommissionen kendskab til en nylig rapport udarbejdet af Anderson Consulting, hvori det anfoeres, at Europa maa handle nu eller risikere, at dets borgere og virksomheder gaar glip af fordelene ved elektronisk handel?

Med elektronisk handel vil de bagdele, der er forbundet med randstaternes beliggenhed, kunne overvindes, idet arbejdspladser og information bliver tilgaengelige, hvor folk bor, i stedet for at folk i hobetal maa flytte efter arbejdspladserne; elektronisk handel vil derfor kunne bidrage vaesentligt til at modvirke en opsplitning af lokale samfund. EU har en fantastisk mulighed for at medvirke til denne udvikling ved at stoette initiativer til fremme af elektronisk handel i europaeiske regioner, eventuelt med anvendelse af "Information Age Town"-initiativet i Ennis, Co. Clare som model.

Vil Kommissionen vaere indstillet paa at tage et saadant initiativ?

Svar afgivet paa Kommissionens vegne af Martin Bangemann

(12. november 1998)

I sin meddelelse om "Et europaeisk initiativ inden for elektronisk handel"(1) fra 1997 understregede Kommissionen den elektroniske handels mulige gunstige virkninger for EU's oekonomi og navnlig for randomraaderne og opstillede politiske retningslinjer for EU's indsats. Denne omfattede adgang til infrastruktur, teknologier og tjenester, som er indbyrdes kompatible, til overkommelige priser, udvikling af gunstige retlige rammer og et gunstigt erhvervsklima med programmer for smaa og mellemstore virksomheder, stoetteaktiviteter, forskning og udvikling, samt styrkelse af opmaerksomheden om elektronisk handel og fremme af bedste praksis.

Kommissionen har siden da forberedt lovforslag, som sigter mod at fjerne hindringer for graenseoverskridende elektronisk handel i det indre marked og skabe en ramme, som fremmer fortrolighed og tillid vedroerende ophavsret og ophavsretsbeslaegtede rettigheder samt digitale signaturer. Yderligere lovgivning vil forventelig omfatte emner som formidleransvar og definition af en tjenesteyders etableringssted.

Paa Det Europaeiske Raads moede om beskaeftigelse i Luxembourg i november 1997 blev Kommissionen anmodet om at vurdere informationssamfundets konsekvenser for beskaeftigelse og uddannelse. Kommissionen er i faerd med at forberede sin rapport til Det Europaeiske Raad i Wien i december 1998, hvori informationssamfundets industrier vil blive fremhaevet som en af Faellesskabets stoerste og hurtigst voksende erhvervssektorer, men der goeres samtidig opmaerksom paa, at EU ikke udnytter informationssamfundets beskaeftigelsesmuligheder optimalt. Innovative ivaerksaettere bremses af kapitalmangel og bureaukrati. Virksomheder udnytter ikke fuldt ud de nye teknologiers potentiale til at udvikle nye produkter og tjenester, og de frigoer ikke deres medarbejderes kreativitet og innovative evner. Ledige stillinger besaettes ikke, og nye arbejdspladser mistes paa grund af mangel paa kvalificeret arbejdskraft og utilstraekkeligt kendskab til informations- og kommunikationsteknologi. I lyset af dette opfordres der i rapporten til at gennemfoere samordnede aktiviteter hurtigst muligt.

Kommissionen stoetter Det regionale initiativ for informationssamfundet (RISI), som bestaar af to dele: udvikling af regionale strategier og aktiviteter inden for informationssamfundet (22 regioner stoettes) og udvikling af praktiske interregionale applikationer i informationssamfundet (9 interregionale applikationer stoettes). Der er lagt vaegt paa elektronisk handel som vaerktoej til forbedring af lokale virksomheders ydeevne og livskvaliteten i lokalomraaderne. RISI stoetter forskellige projekter og erfaringsudveksling mellem dem for at udvikle god praksis. De stoettede regioner har oprettet en sammenslutning kaldet ERIS@. Organisationens internetadresse er: "http://www.eris.epri.org/".

Den nye faellesskabsstoetteramme (EFSR) for 2000-2004 indeholder et saerligt underprogram om informationssamfundet, som stoetter regionale initiativer. Fastholdes tidligere stoetteniveauer, vil underprogrammet sandsynligvis modtage 2 % af det samlede EFSR-budget.

Det femte rammeprogram for forskning og teknologisk udvikling omfatter et saerprogram vedroerende informationssamfundets teknologier, hvor den anden af noegleaktionerne vedroerer elektronisk handel, og det behandler aktiviteter fra forskning og markedsundersoegelser til demonstrations- og pilotprojekter.

Paa standardiseringsomraadet er der ivaerksat et nyt initiativ, ECOM-IS, for at vurdere forskellige erhvervssektorers saerlige forhold og lette deres overgang til elektronisk handel.

I Kommissionens arbejdsprogram for 1999 planlaegges en saerlig indsats inden for elektronisk handel og SMV.

(1) KOM(97) 157 endelig udg.